stanford-oval/wikipedia huggingface dataset:
Sukututkimusohjelma
Tiedon tallennusmuodot ja tietojen siirto

Sukututkimusohjelman tietojen perusmuotoja ovat henkilökeskeiset ja perhekeskeiset tallennusmuodot. Henkilökeskeisissä tallennusmuodoissa on vapaammat mahdollisuudet luoda erityyppisiä perherakenteita. Tiedot tallennetaan ohjelmistosta riippuen relaatiotietokantaan, XML-muotoon, Gedcom-muotoon tai sukututkimusohjelman omaan tiedostoformaattiin.
Käyttäjälle tiedostomuoto ei näy, mutta se on oleellinen siirrettäessä tietoja ohjelmistosta toiseen. Hyvä sukututkimusohjelma osaa muuntaa tiedot muodosta toiseen hukkaamatta tai muuttamatta informaatiota. Tietoja voi siirtää ohjelmistosta toiseen esimerkiksi yleisessä Gedcom-muodossa, jonka tuki eri ohjelmissa kuitenkin jonkin verran vaihtelee. Gedcom-muotoiselle tietokannalle löytyy runsaasti apuohjelmia, joilla sisältöä voi korjailla, muunnella ja tulostaa.
Tiedon tallennusmuodot ja tietojen siirto > Gedcom-tiedosto

Gedcom-akronyymi tulee sanoista GEnealogical Data COMmunication. Se on määritelmä eri sukututkimusohjelmien väliseen sukututkimustietojen välitykseen. Formaatin kehitti sukututkimusta tukeva mormonikirkko helpottamaan tietojen vaihtoa ohjelmasta toiseen. Gedcom-tiedosto on yksinkertaista ANSEL- tai ASCII-muotoista tekstiä, joka sisältää tietoa henkilöistä ja meta-dataa heitä yhdistävistä suhteista. Suurimmassa osassa nykyisistä sukututkimusohjelmista on toiminnot Gedcom-muotoisen tiedon tuontiin ja tallennukseen. Gedcom TestBook -projekti (Arkistoitu – Internet Archive) arvioi, miten hyvin eri sukututkimusohjelmat toteuttavat Gedcom 5.5 -standardia. On olemassa myös useita työkaluohjelmia, joilla gedcom-muotoinen tieto voidaan muuttaa esimerkiksi internetselainten ymmärtämään HTML- tai XML-muotoon.
Tiedon tallennusmuodot ja tietojen siirto > Tiedon tallennuksen tekniikkaa

Jos tarkastellaan tiedon säilyvyyttä rakenteellisella tasolla, XML olisi toistaiseksi paras vastaus sukutietojen säilyvyyteen. XML-muotoinen tieto voidaan muuntaa XSL:ää käyttäen eri muotoon, esimerkiksi HTML-sivuksi internetiin, kevyemmäksi sivuksi wap-kännykkään, PDF- tai RTF-tiedostoksi tai äänisyntetisaattorin ymmärtämään muotoon. Myös Gedcomista on tehty kaksikin XML-pohjaista määritystä GedXML ja GedML.
Sukututkimustietoja voidaan tallettaa myös OpenDocument-muotoon, jota pystyy käsittelemään useilla eri ohjelmilla.
Sukututkimusohjelmiston tarve

Sukututkimustietoja voidaan tallentaa myös esimerkiksi tekstinkäsittelyohjelmalla tai taulukkolaskentaohjelmalla, ilman erityistä sukututkimusohjelmaa. Näiden etuna on vapaa muoto esittää tietoja. Haittapuolena on jatkokäsittelyn ja tiedon etsinnän vaikeus, sekä huonompi kokonaisuuden hahmottaminen.
Sukututkimusohjelmia

Sukututkimusohjelmia, joihin on saatavana suomenkielinen käyttöliittymä:
Ancestral Quest, Ancestris (ilmainen, avoin koodi), FinFamily  (ilmainen, avoin koodi), GenealogyJ (ilmainen, avoin koodi), Gramps  (ilmainen, avoin koodi), Legacy, Sukujutut, Sukuohjelmisto 2004
Ancestris (ilmainen, avoin koodi), FinFamily  (ilmainen, avoin koodi), GenealogyJ (ilmainen, avoin koodi), Gramps  (ilmainen, avoin koodi)
Ancestris (ilmainen, avoin koodi), FinFamily  (ilmainen, avoin koodi), GenealogyJ (ilmainen, avoin koodi), Gramps  (ilmainen, avoin koodi), MacFamilyTree
PhpGedView (ilmainen, avoin koodi), webtrees (ilmainen, avoin koodi),  Geni (perusversio ilmainen), MyHeritage
Aiheesta muualla

HisKi, kirkon historiakirjojen hakuohjelma
Kansallisarkisto (Arkistoitu – Internet Archive)
Ritarihuone Ruotsi
Ritarihuone Suomi
Kaarle Kaila: Sukututkimustiedon käsittely, pro gradu -työ, (pdf)
Stephanie McMahon

| Stephanie McMahon |
| --- | --- |

Henkilötiedot
Syntynyt: 24. syyskuuta 1976  Hartford, Connecticut
Kansalaisuus:   Yhdysvallat
Showpainija
Kehänimet:  Stephanie McMahon 
Aktiivisena:  1998–2018
Pituus:  173 cm 
Paino:  65 kg 
Stephanie Marie McMahon-Levesque (synt. 24. syyskuuta 1976 Hartford, Connecticut) on World Wrestling Entertainmentin johtajan Vince McMahonin tytär ja WWE:n varatoimitusjohtaja. Stephanie on naimisissa Triple H:n kanssa. Heillä on kolme tytärtä, Murphy Claire Levesque (s. 2008), Aurora Rose Levesque (s. 2006) ja Vaughn Evelyn Levesque (s. 2010). Virkakautensa aikana hän oli kerran naisten WWF-mestari, mutta menetti mestaruusvyönsä Litalle 21. elokuuta vuonna 2000. Hän on ollut myös SmackDown!in toimitusjohtajana, mutta lopetti säännölliset esiintymiset ohjelmassa I Quit-ottelun jälkeen, jossa oli isänsä kanssa. Monien vuosien aikana hän teki satunnaisia esiintymisiä, kunnes vuonna 2008 hänestä tuli Rawin toimitusjohtaja ja hän alkoi esiintyä ohjelmassa säännöllisesti.
Yksityiselämä

Stephanie sai rintaimplantit heinäkuussa 2001. Lokakuussa 2001 haastattelussa ollut Linda (Vince McMahonin vaimo ja Stephanien äiti) kommentoi asiaa seuraavasti: ”Ensimmäiset huoleni liittyvät tietenkin terveysongelmiin. Stephanie oli tutustunut koko prosessiin, ja hänellä oli vastaukset kaikkiin kysymyksiini, joten tunsin oloni mukavaksi, sillä jos se oli mitä hän tahtoi tehdä, hän saisi tehdä sen ja saisi kaiken tukeni.” 2002 lokakuussa The Howard Stern Show’ssa ollut Stephanie kertoi, että hän suunnitteli vielä suurempien rintaimplanttien hankkimista, koska hän oli laihtunut viime aikoina ja sen seurauksena hänen rintansa näyttivät pienemmiltä. Häntä on syytetty myös Joanie ”Chyna” Laurerin erottamisen alulle panosta. Laurer lähti World Wrestling Federationista (nyk. World Wrestling Entertainment) 2001. Laurer kertoi, että hänen lähtemisensä ei johtunut palkasta, vaan siitä että Stephanie halusi hänet pois yhtiöstä. Laurer väitti myös, että hänen ja Triple H:n suhteen aikana Stephaniella oli myös suhde Triple H:hon ja tämä varasti hänet tältä. Stephanie ja Triple H menivät kihloihin vuoden 2003 ystävänpäivänä. 8. tammikuuta 2006 WWE ilmoitti, että Stephanie ja Triple H odottivat ensimmäistä lastaan, joka syntyi 27. heinäkuuta 2006. Toinen lapsi syntyi 28. heinäkuuta 2008.
Muu media

Stephanie on esiintynyt The Howard Stern Show’ssa, Jimmy Kimmel Live!:ssä ja Opie and Anthony:ssa. Marraskuussa 2001 Stephanie esiintyi Heikoin lenkki -ohjelman erikoisjaksossa, jossa WWF:llä työskentelevät henkilöt kilpailivat keskenään. Stephanie pääsi finaaliin, mutta hävisi Triple H:lle. 14. elokuuta 2005 Stephanie esiintyi Punk'd-ohjelmassa Stacy Keiblerin kanssa, jossa auttoi Triple H:lle tehdyn pilan kanssa ja 11. marraskuuta 2009 Stephanie esiintyi eräässä Dinner: Impossiblen jaksossa WWE-painija Big Show’n kanssa.
Showpainissa > Isännöidyt painijat

Test
Shane McMahon
Vince McMahon
Mr.America
Kurt Angle
Rhyno
Triple H
Chris Jericho
Rob Van Dam
Zach Gowen
Showpainissa > Lempinimet

The Billion Dollar Princess
Daddy's Little Girl
Mrs. Game
Showpainissa > Sisääntulomusiikit

DX Band - My Time
Drowning Pool - Bodies
Jacki-O - All Grown Up
Mestaruudet ja saavutukset > Pro Wrestling Illustrated

PWI Woman of the Year (2000)
PWI Feud of the Year, (Eric Bischoff) (2002)
Mestaruudet ja saavutukset > World Wrestling Federation

WWF Women's Championchip (kerran)
Mestaruudet ja saavutukset > Wrestling Observer Newsletter Awards

Worst Non-Wrestling Personality (2001–2003)
Aiheesta muualla

Wikimedia Commonsissa on kuvia tai muita tiedostoja aiheesta .
Stephanie McMahon Internet Movie Databasessa. (englanniksi)
Stephanie McMahon (Arkistoitu – Internet Archive) WWECorporate.com sivulla (englanniksi)
Strongýli (Kásos)

| --- | --- |
Sijainti:  35°26′20″N, 27°00′51″E, Kásos Kárpathos-Kásos, Etelä-Egean saaret Kreikka
Saariryhmä:  Dodekanesia
Merialue:  Egeanmeri, Välimeri
Pinta-ala:  0,026 km²
| --- | --- |
Asukasluku:  0
muokkaa - muokkaa wikitekstiä - muokkaa Wikidataa
Strongýli (kreik. Στρογγύλη) on pieni Kreikan saari, joka kuuluu Dodekanesian saariryhmään ja sijaitsee Kásoksen saaren koillispään edustalla. Saaren pinta-ala on noin 0,026 neliökilometriä ja se on asumaton (vuonna 2011). Hallinnollisesti Strongýli kuuluu Kásoksen kuntaan, Kárpathos-Kásoksen alueyksikköön ja Etelä-Egean saarten alueeseen.
Chalandrítsa

| Chalandrítsa Χαλανδρίτσα |
| --- | --- |
 Chalandrítsan kylä.
 Chalandrítsa
 Koordinaatit: 38°06′29″N, 21°47′01″E 
Valtio:  Kreikka
Hajautetun hallinnon alue:  Peloponnesos,Länsi-Kreikka jaJooniansaaret
Alue:  Länsi-Kreikka
Alueyksikkö:  Akhaia
Kunta:  Erýmanthos
Hallinto:  
 – Asutustyyppi:  kylä
 – Kallikrates-koodi:  3704010101
Väkiluku (2011):  913
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Chalandrítsa (kreik. Χαλανδρίτσα) on Kreikan kylä, joka kuuluu hallinnollisesti Erýmanthoksen kuntaan, Akhaian alueyksikköön ja Länsi-Kreikan alueeseen. Aiemmin kylä kuului Farréen kuntaan ja vuodesta 2011 lähtien Erýmanthoksen kunnan Farréen kunnallisyksikköön. Kylän väkiluku on 913 (vuonna 2011). Chalandrítsa on Erýmanthoksen kunnan kuntakeskus.
Chalandrítsa sijaitsee noin 16 kilometriä Patraksesta eteläkaakkoon. Kylän paikalla on ollut kaupunki jo antiikin ajalla. Antiikin aikaisen kaupungin nimeä ei kuitenkaan tunneta.
Chalandrítsa muodostaa myös laajemman kyläyhdyskunnan (Τοπική Κοινότητα Χαλανδρίτσης, Topikí Koinótita Chalandrítsis), johon kuuluvat varsinaisen Chalandrítsan kylän lisäksi kylät Kydoniés ja Mastoraíika-Stamaíika. Koko yhdyskunnan väkiluku on 1 047.
Chalandrítsan antiikin aikaisen kaupungin raunioita.
Aiheesta muualla

Kuvia tai muita tiedostoja aiheesta Chalandrítsa Wikimedia Commonsissa
Suomen Taikapiiri

Suomen Taikapiiri ry on Suomen ensimmäinen taikurien yhdistys. Yhdistys on perustettu vuonna 1945. Perustajajäseniä olivat Julius Sundman, Börje Stenman, Heikki Marttila, Matti Nurminen ja H. J. Viherjuuri. Taikapiirin säännöt rekisteröitiin 2. maaliskuuta 1946. Jäsenmäärä päätettiin aluksi rajoittaa 21 henkilöön. Taikureiden lisäksi yhdistykseen on koko ajan kuulunut muita taiteilijoita ja sitä on luonnehdittu myös taikurivetoiseksi taiteilijaseuraksi.
Taikapiirin ensimmäiseksi presidentiksi valittiin Julius Sundman, joka toimi yhdistyksen innoittajana ensimmäiset 15 vuotta ja perusti yhdessä Börje Stenmanin kanssa Simsalabim-lehden. Reijo Salminen, Olavi ja Jorma Airaksinen, Solmu Mäkelä, Timo Tuomivaara ja Nils Hedengren (Sirkus Papukaija -ohjelman Fakiiri Kronblom) olivat kaikki keskeisiä Taikapiirin vaikuttajia 1960- ja 1970-luvuilla.
Maallikoista Taikapiiristä on kerännyt vaikutteita hypnoosista 1952 väitellyt lääketieteen ja kirurgian tohtori, Haminan Teinisirkuksen perustaja Claes Cedercreutz sekä Svenska Handelshögskolanin laskennan professori Reginald Jägerhorn. Taikapiiriin kuuluivat muun muassa musiikkialan vaikuttajat Tapio Rautavaara, George de Godzinsky ja Eino Katajavuori.
Solmu Mäkelä hoiti Taikapiirin puheenjohtajuutta 1960–1994, ja hänen jälkeensä puheenjohtajaksi valittiin Timo Kulmakko, taiteilijanimeltään Timo Taikuri. Vuonna 1997 puheenjohtajaksi valittiin Markku Purho ja vuonna 2004 jälleen Timo Kulmakko. Vuodesta 2006 puheenjohtajuutta hoiti Robert Jägerhorn, jonka jälkeen puheenjohtajaksi valittiin jälleen Timo Kulmakko. 2017–2019 puheenjohtajana toimi Pete Poskiparta. Vuonna 2020 Taikapiirin puheenjohtajaksi valittiin Kalle Nio.
Taikapiirin jakamat palkinnot > Vuoden Taikuri -palkinto

Yhdistys myöntää vuosittain Vuoden Taikuri -arvonimen, johon liittyy professori Kimmo Pyykön suunnittelema pronssinen Solmu Mäkelä -mitali. Arvonimi myönnetään merkittävistä saavutuksista taikuuden parissa. Arvonimen ovat saaneet seuraavat henkilöt:
2019: Kalle Nio
2018: Joni Pakanen
2017: Robert Jägerhorn
2016: Marko Karvo
2015: Christian Engblom
2014: Pete Poskiparta
2013: Janne Raudaskoski
2012: Marko Karvo
2011: Miika Pelkonen
2010: Markku Purho
2009: Kristian Nivala
2008: Marko Karvo
2007: Kristian Nivala
2006: Jyrki "Jay" Niemi
2005: Timo Kulmakko
2004: Markku Karvo
2003: Jarmo Luttinen
2002: Robert Jägerhorn
2001: Jorma Airaksinen
2000: Markku Purho
1999: Markku Karvo
1998: Timo Kulmakko
1997: Simo Aalto
1996: Iiro Seppänen ja Markku Karvo
Taikapiirin jakamat palkinnot > Emeritus Reijo Salminen -trofee

Vuodesta 2001 Suomen Taikapiiri on jakanut kiertopalkinto Emeritus Reijo Salminen -trofeeta. Se annetaan pitkäjänteisestä ja taidokkaasta työstä taikuuden parissa. Itse palkinnon taiteellisesta toteutuksesta vastasi Kimmo Viskari.
Palkinnon ovat saaneet seuraavat henkilöt:
2019 Noora Karma
2018 Opa Rissanen
2017 Martti Vannas
2016 Henri Kemppainen
2015 Joni Pakanen
2014 Robert Jägerhorn
2013 Pete Poskiparta
2012 Jyrki “Jay” Niemi
2011 Kalle Nio
2010 Miika Pelkonen
2009 Janne Raudakoski
2008 Martti Vannas
2007 Elena Vok
2006 Tapio Salomaa
2005 Markku Purho
2004 Christian Engblom
2003 Robert Jägerhorn
2002 Olavi Airaksinen
2001 Timo Kulmakko
Taikapiirin jakamat palkinnot > Timo Tuomivaara -kiertopalkinto

Vuodesta 2004 lähtien on jaettu Timo Tuomivaara -kiertopalkintoa. Palkinto myönnetään periksiantamattomasta ja sitkeästä puurtamisesta taikuuden ja estradiviihteen parissa. Se koostuu Tuomivaaran luovuttamista western-käsiraudoista puualustaan kiinnitettynä. Palkinnon suunnitteli ja toteutti Kimmo Viskari. Timo Tuomivaaran toivomuksesta ensimmäinen palkinnon saaja oli Suomen Taikapiirin kunniapuheenjohtaja Solmu Mäkelä.
2019 Jose Ahonen ja Johannes Malkamäki
2018 Christian Engblom
2017 Jani Nuutinen
2016 Risto Pajunen
2015 Risto Leppänen
2014 Kalle Nio
2013 Jarmo Luttinen
2012 Janne Raudaskoski
2011 Pasi Hyvärinen
2010 Robert Jägerhorn
2009 Jari Tapanainen
2008 Risto Pajunen
2007 Pete Poskiparta
2006 Heikki Nevala
2005 Timo Kulmakko
2004 Solmu Mäkelä
Taikapiirin jakamat palkinnot > Raataja-palkinto

Vuodesta 2002 lähtien Suomen Taikapiiri on jakanut Raataja-palkintoa. Se koostuu maapalloa kannattelevasta figuurista. Sääntöihin kuuluu, että vuotuinen palkinnon saaja valitsee itse seuraavan palkitun. Palkinnon ovat saaneet seuraavat:
2020 Henri Kemppainen
2019 Opa Rissanen
2018 Noora “Karma” Strömsholm
2017 Pete Poskiparta
2016 Markku Aulanko
2015 ei jaettu
2013 Arto Airaksinen
2012 Markku Purho
2011 Heikki Nevala
2010 Timo Kulmakko
2009 Risto Pajunen
2008 Markku Purho
2007 Robert Jägerhorn
2006 Timo Aaltonen
2005 Heikki Nevala
2004 Björn Gammals
2003 Timo Kulmakko
2002 Markku Purho
Taikapiirin jakamat palkinnot > Solmu Mäkelä -kunniapalkinnot

Professori Kimmo Pyykön suunnittelema pronssinen Solmu Mäkelä -mitali on jaettu erityisenä kunnianosoituksena seuraaville tahoille:
2017 Elämäntyöpalkinto, Jorma Airaksinen
2015 WHS Teatteri Union
2012 Tykkimäki
[vuosi?] Cirko – Uuden Sirkuksen Keskus
Aiheesta muualla

Suomen Taikapiiri since 1945. Suomen Taikapiirin 60-vuotishistoria. Suom. teksti ja toim. Heikki Nevala, ruots. teksti Sven Hirn. Suomen Taikapiiri, 2007.
Silmänkääntäjiä, konstiniekkoja loihtutaitaiteilijota. Taikurien vaiheita Suomessa 1800-luvulta 1960-luvulle. Heikki Nevala. SKS 2011.
Claudio Pizarro

| 0 | 1 | 2 |
| --- | --- | --- |

Henkilötiedot
Koko nimi: Claudio Miguel Pizarro Bossio
Syntymäaika: 3. lokakuuta 1978 (ikä 46)
Syntymäpaikka: Callao, Peru
Pelipaikka: Hyökkääjä
Pituus: 184 cm
Lempinimi: Pizza
Seura
Seura: Werder Bremen
Pelinumero: 14
Seurat
| Vuodet | Seura | O (M) |
| 1996–1997 1997–1999 1999–2001 2001–2007 2007–2009 2008–2009 2009–2012 2012–2015 2015–2017 2017–2018 2018–2020 | Deportivo Pesquero Alianza Lima Werder Bremen Bayern München Chelsea → Werder Bremen Werder Bremen Bayern München Werder Bremen 1. FC Köln Werder Bremen | 41 (11) 44 (25) 56 (29) 174 (70) 21 (2) 26 (17) 77 (43) 50 (16) 47 (15) 16 (1) 44 (5) |
Maajoukkue
| 1999–2016 |  Peru | 85 (20) |
 Seurajoukkueuran tilastot kattavat vain kansalliset sarjat, päivitetty 28. kesäkuuta 2020.  Maajoukkueuran tilastot päivitetty 28. kesäkuuta 2020.
Claudio Miguel Pizarro Bossio (s. 3. lokakuuta 1978 Callao, Peru) on perulainen ammattiuransa päättänyt jalkapalloilija, joka edusti viimeisimpänä Bundesliigassa pelaavaa Werder Bremeniä. 184 senttimetriä pitkän Pizarron pelipaikka on hyökkääjä. Hän on pelannut Bundesliigassa 20 kautta, ja 490 pelaamassaan liigaottelussa hän on tehnyt 197 maalia, millä hän on kauden 2019–2020 jälkeen Bundesliigan kaikkien aikojen  maalintekijätilastossa kuudentena.
Pizarron aikaisempia seuroja ovat olleet Deportivo Pesquero Chimbote (1996–1997), Alianza Lima (1997–1999), Bayern München (2001–2007 ja 2012–2015), Chelsea (2007–2009) ja FC Köln (2017–2018). Hän on aiemmin edustanut Werder Bremeniä vuosina 1999–2001, 2009–2012 ja 2015–2017.
Pizarro pelasi Perun maajoukkueessa 85 ottelua ja teki niissä 20 maalia vuosina 1999–2016.
Ura

Pizarro aloitti jalkapallouransa kaupunkinsa paikallisessa seurassa nimeltä Deportivo Pesquero, josta hänet lähetettiin kehittämään taitojaan Cantolaon nuorisojoukkueeseen. Hän tekikin 11 maalia 41 ottelussa ennen kuin siirtyi Alianza Limaan, jossa hän pelasi vuosina 1997–1999 ja teki yhteensä 25 maalia 44 ottelussa. Pizarro osoitti olevansa tulevaisuuden lupaus ja saikin eurooppalaiset joukkueet kiinnostumaan itsestään.
Ura > Werder Bremen

Claudio Pizarro siirtyi Werder Bremeniin vuonna 1999 ja osoitti epäilijöiden olevan väärässä, jotka olettivat Pizarron kokevan vaikeuksia ensimmäisellä kaudella. Sitä vastoin hän teki yhteensä 29 maalia 56 Bundesliiga-ottelussa ja sai entistä suuremmat seurat kiinnostumaan itsestään. Muun muassa Inter, Real Madrid ja FC Barcelona olivat halukkaita ostamaan nuoren hyökkääjän. Näyttikin siltä, että Pizarro siirtyisi jompaankumpaan espanjalaiseen suurseuraan, mutta juuri Mestarien liigan voittanut Bayern München onnistui tekemään viime hetken tarjouksen perulaishyökkääjälle.
Ura > Bayern München

Pizarro siirtyi Bayern Müncheniin kesäkuussa 2001. Alku sujuikin hyvin kun hän onnistui tekemään ensimmäisessä ottelussaan maalin Schalkea vastaan. Vaikka Bayern München ei kyennyt puolustamaan mestaruuksiaan, Pizarron esiintymiset olivat kuitenkin vakuuttavia ja ne jatkuivat myös tulevilla kausilla, kun Bayern München voitti Saksan Cupin ja Bundesliiga-mestaruuden vuonna 2003. Pizarro jatkoi vakuuttavia otteitaan koko Bayern-uransa aikana, vaikka hänen kärkiparinsa vaihtuivatkin useaan otteeseen; muun muassa Élber, Roy Makaay, Roque Santa Cruz ja Lukas Podolski. Pizarron viimeinen kausi Bayern Münchenissä ei kuitenkaan enää mennyt vakuuttavasti, kun joukkue hankki Lukas Podolskin ja täten hyökkääjiä olikin jo liikaa, joka tarkoitti Pizarrolle vaihtopenkillä istumista. Sopimuksensa päätyttyä samaan kauteen Pizarro halusi jatkaa Bayern Münchenissä, mutta hänen palkkavaatimuksensa oli liian suuri ja Franz Beckenbauerin mielestä Pizarron pitäisi myös pelata yhtä hyvin kuin Andri Ševtšenko mikäli hän haluaa olla yhtä hyvin palkattu kuin Ševtšenko.
Ura > Chelsea

Ironisesti Pizarro siirtyi juuri Ševtšenkon edustamaan Chelseaan kesällä 2007. Sitä ennen hänestä olivat kiinnostuneet muuan muassa Sevilla, Benfica, Juventus ja Rangers.
Commentry

| Commentry |
| --- | --- |
 Kaupungintalo
 vaakuna
 Commentry
 Koordinaatit: 46°17′23″N, 2°44′32″E 
Valtio:  Ranska
Alue:  Auvergne-Rhône-Alpes
Departementti:  Allier
Arrondissementti:  Montluçon
Pinta-ala:  
 – Kokonaispinta-ala:  21 km²
Väkiluku (2012):  6 592
 – Väestötiheys:  314,5 as./km²
 
 Kunnan kotisivut 
Infobox OKVirheellinen NIMI-arvo: 
Commentry on kunta Ranskassa Allier'n departementissa Auvergne-Rhône-Alpesin alueella. Kunnan sijainti hiilentuotantoalueella on johtanut sen teollistumiseen. Erityisen tunnettu se on valimostaan ja pikateräksen valmistuksesta.
Aiheesta muualla

Kuvia tai muita tiedostoja aiheesta Commentry Wikimedia Commonsissa
Suuren isänmaallisen sodan museo

Suuren isänmaallisen sodan museo voi tarkoittaa esimerkiksi seuraavia toisen maailmansodan aikaa etnisen Neuvostoliiton alueella esitteleviä sotamuseoita:
Suuren isänmaallisen sodan keskusmuseo, Moskovassa sijaitseva vuonna 1995 avattu sotamuseo, toimii myös Puna-armeijan ja Venäjän sotavoimien keskusmuseona
Valko-Venäjän Suuren isänmaallisen sodan historian valtionmuseo, Minskissä sijaitseva, jo vuonna 1944 avattu sotamuseo
Suuren isänmaallisen sodan museo Kiovassa, museo tunnetaan myös Dneprin rantakumpareella sijaitsevasta Äiti synnyinmaa -patsaastaan (1981)
Suuren isänmaallisen sodan historiaa kuvaavia museoita on myös muutamilla muilla paikkakunnilla.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Suuren isänmaallisen sodan museo”, voi hakea sivunnimihaulla, laajalla sivunnimihaulla tai tekstihaulla.
Suvi Ahonen

| Suvi Ahonen |
| --- | --- |
 Suvi Ahonen marraskuussa 2020.
Henkilötiedot
Syntynyt: 1983 (ikä 40–41)
Kansalaisuus:   Suomi
Asuinpaikka:  Saarijärvi
Ammatti:  sairaanhoitaja
Tiedot
Puolue:  Valta kuuluu kansalle
Suvi Tuuli Ahonen (s. 1983) on suomalainen sairaanhoitaja, joka on myös poliittinen toimija ja EU-kriitikko. Ahonen on Valta kuuluu kansalle -puolueen entinen puoluesihteeri ja entinen kolmas varapuheenjohtaja. Ahonen kannattaa Suomen eroamista Euroopan unionista ja kuuluu suomalaiseen sitä tavoittelevaan Fixit-liikkeeseen.
Politiikka

Ahonen on Janne Mäkisen kanssa Suomen eroa Euroopan unionista vaativan Fixit-liikkeen perustaja. Liike on järjestänyt mielenosoituksia Helsingissä syyskuussa ja marraskuussa 2020. 28. marraskuuta 2020 "Suomi eroon EU:sta ja eroa hallitus" -mielenosoituksen päävastuuhenkilö oli Ahonen.
Ahonen on vieraillut Arto Luukkasen juontamassa Dosentti-keskusteluohjelmassa tammikuussa 2021.
Ahonen on ollut Valta kuuluu kansalle -puolueen puoluesihteeri ja kolmas varapuheenjohtaja syyskuusta 2021 lähtien.
Yksityiselämä

Ahonen asuu Saarijärvellä. Hänellä on myös kaksi lasta.
Aiheesta muualla

Permanto: Suvi Ahonen Dosentti-ohjelmassa (Arkistoitu – Internet Archive)
Bærum

Bærum on Norjan kunta ja kaupunki. Se sijaitsee Akershusin läänissä, ja sen keskustaajama on Sandvika. Vuoden 2022 alussa Bærumissa oli 128 982 asukasta. Kunta on asukasluvulla mitattuna viidenneksi suurin koko Norjassa.
Maantiede

Bærum on Oslon lähin länsinaapuri. Oslo, Bærum ja Arvik muodostavat yhtenäisen kaupunkialueen meren rannalla. Kunnan pinta-alasta (192,3 km2) yli puolet on talousmetsää, 9 prosenttia on maanviljelysmaata. Korkein paikka on Vidvangen, 552 metriä.
Kunnan keskustaajamassa Sandvikassa sijaitsevat sekä kunnan että valtion keskeiset palvelut. Siellä on monia ostoskeskuksia ja kulttuurilaitoksia. Muita kaupunginosia ovat Lysaker lähellä Oslon rajaa, Bekkestua joka on kunnan itäosan keskus, Lommedalen, Rykkinn, Stabekk ja Kolsås.
Historia

Nykyisen Bærumin alueella on ollut asustusta pronssikaudelta asti, mistä kertovat kalliopiirrokset ja muut arkeologiset löydöt. Nidarosin tuomiokirkosta tuli pyhiinvaelluskohde 1000-luvun alussa. Rutto surmasi väestöä 1300-luvulla. Saman vuosisadan alkupuolelta asti alueella on poltettu kalkkia. 1603 löytyi rautamalmia ja perustettiin Bærumin ruukki.
Oslon tärkein lentoasema oli Bærumin Fornebu vuoteen 1998 asti.
Talous

Bærum poikkeaa muista Oslon ympäristön kunnista siinä, että siellä on enemmän työpaikkoja kuin työssäkäyviä asukkaita. Kiinteistönhoito, palvelualat, tietoteollisuus ja kauppa ovat suurimpia työllistäjiä. Asukkaiden koulutustaso on korkea – noin 40 prosenttia yli 16-vuotiaista on hankkinut korkeampaa koulutusta.
Monilla norjalaisilla yhtiöillä on pääkonttori Bærumissa. Näihin kuuluvat Det Norske Veritas, Norwegian, Kværner Engineering ja Tandberg Data.